**ՀԱՎԵԼՎԱԾ 1**

**ԱՐՄԱՎԻՐԻ ՔԱՂԱՔԱՅԻՆ ՀԱՄԱՅՆՔԻ**

 **ԱՎԱԳԱՆՈՒ**

 **ՈՐՈՇՄԱՆ**

ԿԱՐԳ

ՆԱԽԱԴՊՐՈՑԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԾԱՌԱՅՈՒԹՅԱՆ ԴԻՄԱՑ ՏԵՂԱԿԱՆ ՎՃԱՐԻ ՀԱՇՎԱՐԿՄԱՆ ԵՎ ԳԱՆՁՄԱՆ

1.Սույն կարգով սահմանվում են համայնքային ենթակայության նախադպրոցական ուսումնական հաստատությունների ծառայության դիմաց տեղական վճարի հաշվարկման և գանձման կանոնները և ժամանակացույցը:

2.Նախադպրոցական ուսումնական հաստատությունների ծառայության դիմաց տեղական վճարը համայնքի ավագանու սահմանած չափով գանձվում է այն ամիսների համար, որոնց ընթացքում կազմակերպվում է նախադպրոցական ուսումնական հաստատությունների անխափան գործունեությունը:

Գործունեությունը համարվում է անխափան, եթե ստեղծվել են այն բոլոր բավարար պայմանները, որոնք նախատեսված են համայնքի զարգացման տվյալ տարվա ծրագրում և համայնքի բյուջեում, առկա են համապատասխան միջոցներ նշված ծրագրերի ժամանակին ֆինանսավորման համար:

3.Տվյալ ամսվա ծառայության տեղական վճարը երեխայի ծնողից գանձվում է մինչև տվյալ ամսվա 20-ը:

4.Երեխայի ծնողից ծառայության դիմաց տեղական վճարը գանձվում է երեխայի՝ մանկապարտեզ ընդունման օրվանից սկսած մինչև ազատումը:

5.Նախադպրոցական ուսումնական հաստատության սաների հարգելի բացակա օրերի համար տեղական վճար չի հաշվարվում:

6. Երեխայի բացակայությունը համարվում է հարգելի, եթե տվյալ օրերին՝

ա)երեխան հիվանդացել է,

բ) մայրը կամ նրա օրինական ներկայացուցիչը հիվանդացել են,

Սույն կետի ա) և բ) ենթակետերում նշված պայմանները հիմնավորվում են համապատասխան տեղեկանքներով:

Նշված փաստաթղթերը, համապատասխան դիմումին կցված, ծնողը հանձնում է նախադպրոցական ուսումնական հաստատության ղեկավարին:

**Հավելված 2**

**ԱՐՄԱՎԻՐԻ ՔԱՂԱՔԱՅԻՆ ՀԱՄԱՅՆՔԻ**

 **ԱՎԱԳԱՆՈՒ**

**ՈՐՈՇՄԱՆ**

ԿԱՐԳ

ԱՐՏԱԴՊՐՈՑԱԿԱՆ ԴԱՍՏԻԱՐԱԿՈՒԹՅԱՆ ՀԱՍՏԱՏՈՒԹՅՈՒՆՆԵՐԻ ԾԱՌԱՅՈՒԹՅԱՆ ԴԻՄԱՑ ՏԵՂԱԿԱՆ ՎՃԱՐԻ ՀԱՇՎԱՐԿՄԱՆ ԵՎ ԳԱՆՁՄԱՆ

1.Սույն կարգով սահմանվում են համայնքային ենթակայության արտադպրոցական դաստիարակության հաստատությունների ծառայության դիմաց տեղական վճարի հաշվարկման և գանձման կանոնները և ժամանակացույցերը:

2.Արտադպրոցական դաստիարակության հաստատություների (Արվեստի, երաժշտական և սպորտային դպրոցներ) ծառայության դիմաց տեղական վճարը համայնքի ավագանու սահմանած չափով գանձվում է, այն ամիսների համար, որոնց ընթացքում կազմակերպվում է հաստատությունների գործունեությունը:

Գործունեությունը համարվում է անխափան, եթե ստեղծվել են այն բոլոր բավարար պայմանները, որոնք նախատեսված են համայնքի զարգացման տվյալ տարվա ծրագրում և համայնքի բյուջեում, առկա են համապատասխան միջոցներ նշված ծրագրերի ժամանակին ֆինանսավորման համար:

3. Տվյալ ամսվա ծառայության տեղական վճարը երեխայի ծնողից գանձվում է մինչև տվյալ ամսվա 20-ը:

4.Ծռայության դիմաց տեղական վճարը գանձվում է սանի ընդունման օրվանից սկսած մինչև ազատումը: